laion/Wikipedia-Exotic huggingface dataset:
אנופול (פירושונים)

האם התכוונתם ל... אנופול (נקראת גם אנופול ראחוב לאחר איחוד עם כפר בשם זה) – עיירה קטנה בדרום מזרח פולין (לשעבר בשטח פולין קטן, כיום במחוז לובלין) אנופול-רחוב – כפר במחוז לובלין שבפולין. האנופיל – עיירה במחוז חמלניצקי באוקראינה היא העיירה החסידית של רבי זוסיא (זושא) מהאניפולי בפולין יש 15 כפרים נוספים הנקראים בשם זה באוקראינה יש שלוש עיירות נוספות הנקראות בשם זה 1. האניפולי - עיר במחוז חמלניצקי באוקראינה. עד לשואה העיירה החסידית וממנה רבי זוסיא (זושא) מהאניפולי 2. אנופול במחוז לובלין שבחבל לובלין במזרח פולין. עד לשואה עיירה יהודית גדולה. נקרא גם אנופול-ראחוב, אך אין לבלבלו עם הכפר הסמוך בשם זה 3. אנופול במחוז חלם הנמצאת בחבל לובלין שבמזרח פולין 4. אנופול במחוז הרובישוב בחבל לובלין שבמזרח פולין 5. אנופול במחוז לוברטוב בחבל לובלין שבמזרח פולין 6. אנופול במחוז גוסטינין במחוז מסוביאן במזרח מרכז פולין 7. אנופול במחוז גרויק במחוז מסוביאן במזרח מרכז פולין 8. אנופול במחוז פרזסניץ במחוז מסוביאן במזרח מרכז פולין 9. אנופול במחוז ווליומין במחוז מסוביאן במזרח מרכז פולין 10. אנופול במחוז קליש במערב מרכז פולין 11. אנופול במחוז רביץ במערב מרכז פולין 12. אנופול במחוז סרודה וילקופולסקה בחבל פוזנן שבמערב מרכז פולין 13. אנופול במחוז זלוטוב בחבל פוזנן שבמערב מרכז פולין 14. אנופול סטארה בחבל לודז' שבמרכז פולין 15. אנופול החדשה בחבל לודז' שבמרכז פולין
מלון גליה

מלון "גליה" (ידוע גם בשם סרדה בדרום-מזרח אסיה) הוא זן מכלוא מסוג F1 של מלון מקבוצת רטיקולטוס. מקורו הוא בהכלאה של מלון מזן "העוגן" שהוא בעל ציפה ירוקה ומלון מזן "קרימקה" שהוא בעל קליפה מרושתת. הזן גליה פותח במרכז מחקר נווה יער של מכון וולקני בישראל על ידי דר' צבי קרחי, שהתמחה בטיפוח מיני דלועיים (אניקה גוברס ואברהם פנטי היו שותפים בפיתוח). הזן יצא לשוק ב-1973 ונקרא כך על שם של בתו של צבי קרחי. מלונים מטיפוס ”גליה“ מטופחים גם כיום (נכון ל-2013) על ידי חברות זרעים בינלאומיות ונמכרים למדינות שונות ברחבי העולם. משקלו הממוצע של פרי בודד הוא קילוגרם אחד לערך. צורת הפרי היא עגולה וקליפתו מרושתת בקווים צפופים ומחוספסים. בהבשלה מלאה צבע הקליפה הוא צהוב. טעם מלון גליה נחשב כעשיר וארומטי והוא בעל תכולה גבוהה של מוצקים מסיסים (ערכים של עד 18% אפשריים, אם כי ערכים מעל 11% נחשבים כראויים לשיווק מסחרי). בשלותו נבחנת על ידי צבע הקליפה, רקמת ניתוק והריח, ולא על ידי רכות או יובש הגבעול כפי שנעשה לעיתים בדלועיים. אם נשמר שלם בטמפרטורת החדר, הפרי שומר על איכותו, אך לאחר שנחתך, חלקים שלא נאכלו צריכים להיעטף ולהישמר בקרור כדי לשמור על טעמם. מלון הגליה נחשב כנוח לגידול ומגודל במדינות רבות ברחבי העולם, בהן: פקיסטן, ברזיל, צ'ילה, גואטמלה, פורטוגל, ספרד, מרוקו, מדינות הדרום בארצות הברית, קוסטה ריקה, פנמה, הונדורס, יוון, טורקיה, מצרים וישראל. נכון לשנת 2002, היקף גידול מלון גליה בעולם היה כ-300–500 אלף טונות לשנה. מדיה וקבצים בנושא מלון גליה בוויקישיתוף ילקוט הפרסומים, 5 בינואר 1978, עמ' 831 רוני כהן, מנחם אדלשטיין, יוסי בורגר, הרי פריס - נווה יער; יוחנן מעוז - מרכז חקלאי העמק, מגדל העמק; ארתור שפר - מרכז וולקני, בית דגן, ההיסטוריה החדשה של המלון, האבטיח והמלפפון בישראל: מקור הזנים והפיכתם למובילי שוק בינלאומיים, "שדה וירק, גיליון מס' 254, מרץ 2013, עמ' 29 UF Develops Method To Grow Exotic Galia Muskmelons, באתר אוניברסיטת פלורידה,‏ 20 בפברואר 2002
קוממיות

קוֹמְמִיּוּת הוא מושב חרדי-חסידי באזור דרום השפלה בקרבת העיר קריית גת השייך למועצה אזורית שפיר. במקום מתגוררות כמאה ועשרים משפחות חסידיות, מכמה חצרות חסידיות. קבוצת קוממיות התגבשה בשנת 1949 כקיבוץ של צעירי אגודת ישראל, והורכבה בעיקר מקבוצת לוחמים בפלוגה הדתית של אלכסנדרוני. בתחילה שהו במחנה הכשרה בנחלת יהודה, על השטח שבו הקימה צא"י מאוחר יותר את כפר הנוער שדה חמד. בשנת 1950 עלתה הקבוצה לנקודת הקבע בה היא יושבת כיום, על אדמות קק"ל. לקראת שנת השמיטה ה'תשי"ב (1951–1952) התושבים חיפשו רב ובהמלצתו של הרב אברהם ישעיהו קרליץ פנו אל הרב בנימין מנדלזון שהיה הרב של קריית אתא (אז כפר אתא). הרב מונה לתפקיד רב המושב. הוא החזיק במשרה זאת במשך 27 שנים. אחרי פטירתו בשנת ה'תשל"ט הוכתר כממלא מקומו בנו, הרב מנחם מנדל מנדלזון. הוא כיהן כרב 32 שנה. אחרי פטירתו בשנת ה'תשע"ב הוכתר כממלא מקומו בנו, הרב משה יוסף מאיר מנדלזון, לרב היישוב. במקביל לעבודה החקלאית הוקמו במושב מספר בתי חרושת, בפרט כדי לספק פרנסה בשנת השמיטה. בין השאר הוקמו מאפייה, מחלבה ומפעל רעפים. ביישוב קיימים גם מפעל ליצור שיש, מפעל ליצור תפילין ומאפיית מצות. בשנת ה'תש"ך המושב עלה לכותרות בקשר לפרשת יוסל'ה שוחמכר, אחרי שנתגלה שהילד הוסתר שם במשך כשבועיים. בני הזוג קוט, שהסתירו את שוחמכר בביתם, נדונו למאסר של שנה על-תנאי לאחר שטענו, שבמשך רוב שהותו בביתם לא ידעו מהי זהותו האמיתית. מספר תושבים, ובהם רב המושב, הועמדו לדין באשמת שותפות בחטיפה של אדם אחר, שטען כי נחטף בדרך דומה, אך זוכו לאחר שהתביעה חזרה בה משנתגלו העובדות. כיום פועל ביישוב כולל אברכים בראשות הרב דוד שמידל, בו האברכים שוהים במשך כל השבוע, ושבים לביתם רק לשבתות, וכן תלמוד תורה לילדים, שתי ישיבות לנערים וצעירים ובית ספר בית יעקב יסודי לבנות. על פי הלשכה המרכזית לסטטיסטיקה היישוב מדורג במקום החמישי מהסוף במדד החברתי כלכלי לשנת 2015. מדיה וקבצים בנושא קוממיות בוויקישיתוף שלומית צור, סימי ספולטר, העסקה המוזרה של המושב החרדי: שתי חבילות מצות למשפחה במקום שכירות במיליוני שקלים, באתר TheMarker‏, 3 במרץ 2023 קוממיות (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 קבוץ קוממיות להכשרה, דבר, 2 במאי 1949 כנוס ארצי של מדריכי צעירי אגודת ישראל, הַבֹּקֶר, 10 ביוני 1949 הכנסת ספר תורה לקיבוץ "קוממיות", הצופה, 23 באוגוסט 1949 קוממיות, הצופה, 18 במאי 1950 חברי קוממיות הניסו מסתננים, מעריב, 27 במרץ 1950 הגה"ח רבי בנימין מנדלזון זצ"ל, נזר התורה - טבת תשס"ח, עמוד 33 מאפייה אזורית הושלמה באזור שפיר, הצופה, 14 בדצמבר 1953 י. מ. סנפיר, בשולי השבוע, דבר, 12 בספטמבר 1952 נהרסה מאפיית המצות בקוממיות, דבר, 28 ביוני 1962 אנשי קוממיות אופים מצה שמורה, דבר, 24 באפריל 1959 בני הזוג קוט נדונו למאסר שנה, דבר, 8 בנובמבר 1962 המדד החברתי-כלכלי 2015, באתר הלשכה המרכזית לסטטיסטיקה.
בנז'מן סטאמבולי

בנז'מן סטאמבולי (בצרפתית: Benjamin Stambouli; נולד ב-13 באוגוסט 1990 במרסיי שבצרפת) הוא כדורגלן צרפתי המשחק בעמדת הקשר האחורי בקבוצת מץ הצרפתית. סטאמבולי נולד במרסיי שבצרפת. אביו של סטאמבולי הוא הנרי סטאמבולי, כדורגלן ומאמן עבר ששיחק בין היתר במונקו ובמרסיי. סבו של סטאמבולי הוא ז'רארד באנידה, מאמן עבר שאימן בין היתר את מונקו ואת מרסיי. דודו של סטאמבולי הוא לורן באנידה, מאמנה של אל-עורובה מליגת העל הסעודית, שאימן בעבר את מונקו. בגיל 6 החל לשחק במחלקת הנוער של מרסיי, ובהמשך שיחק במחלקות הנוער של גאליה איזה ושל סדאן. בגיל 14 עבר למחלקת הנוער של מונפלייה. ב-3 במרץ 2010 חתם על חוזה מקצועני ראשון במונפלייה, חוזה ל-3 שנים. ב-7 באוגוסט 2010 ערך את הופעת הבכורה שלו בליגת העל הצרפתית, כששיחק 90 דקות בניצחון 0–1 על בורדו במסגרת המחזור הראשון בעונת 2010/2011. בעונת 2011/2012 לקח סטאמבולי חלק בזכייתה הראשונה של מונפלייה באליפות צרפת, עם 26 הופעות. בעונת 2012/2013 ערך בין היתר 3 הופעות במונפלייה ב', קבוצת המילואים של מונפלייה. ב-13 באפריל 2013 הבקיע את שער הבכורה שלו במועדון, שער בתוספת הזמן של המחצית השנייה בהפסד 2–4 לבורדו במסגרת המחזור ה-32 בליגה. בעונת 2013/2014 היה שחקן הרכב קבוע עם 36 הופעות ב-38 מחזורים ומונה לקפטן משנה. ב-1 בספטמבר 2014 אושר כי סטאמבולי חתם בטוטנהאם הוטספר מהפרמייר ליג. ב-13 בספטמבר 2014 ערך סטאמבולי את הופעת הבכורה שלו בפרמייר ליג, כשנכנס כמחליף בדקה ה-70 בתיקו 2-2 נגד סנדרלנד במחזור הרביעי. ב-27 בנובמבר 2014 הבקיע את שער הבכורה שלו במועדון, במשחק במסגרת שלב הבתים של הליגה האירופית לעונת 2014/2015 נגד פרטיזן בלגרד שנגמר בניצחון 0–1 של טוטנהאם הוטספר. בעונתו היחידה במועדון ערך 12 הופעות בלבד בפרמייר ליג. ב-20 ביולי 2015 אישר לורן בלאן, מאמנה של פריז סן-ז'רמן, כי סטאמבולי חתם במועדון תמורת 6 מיליון ליש"ט. ב-1 באוגוסט 2015 ערך את הופעת הבכורה שלו במועדון, שהחליף את מרקו וראטי בדקה ה-70 בניצחון 0–2 על ליון בגביע האלופות הצרפתי 2015. ב-7 באוגוסט 2015 ערך את הופעת הבכורה שלו בליגה במדי פריז סן-ז'רמן, כשהחליף את מרקו וראטי בדקה ה-73 בניצחון 0–1 על ליל במסגרת המחזור הראשון. ב-26 באוגוסט 2016 חתם סטאמבולי בשאלקה 04 מהבונדסליגה ל-4 עונות. ב-26 ביולי 2021 חתם סטאמבולי לשנתיים באדנה דמירספור מליגת העל הטורקית. ב-1 בפברואר 2024 חזר לצרפת וחתם בסטאד ריימס עד לסיום העונה. ב-10 בספטמבר 2024 חתם במץ. אליפות צרפת (1): 2011/2012 גביע האלופות הצרפתי (1): 2015 אליפות צרפת (1): 2015/2016 גביע הליגה הצרפתית (1): 2015/2016 מדיה וקבצים בנושא בנז'מן סטאמבולי בוויקישיתוף בנז'מן סטאמבולי, ברשת החברתית אינסטגרם בנז'מן סטאמבולי, באתר Transfermarkt בנז'מן סטאמבולי, באתר Soccerway בנז'מן סטאמבולי, באתר BDFutbol בנז'מן סטאמבולי, באתר WorldFootball.net בנז'מן סטאמבולי, באתר FootballDatabase.eu בנז'מן סטאמבולי, באתר ESPN
אלכס איוובי

אלכס איוובי (באנגלית: Alex Iwobi; נולד ב-3 במאי 1996 בלאגוס שבניגריה) הוא כדורגלן ניגרי המשחק בעמדות קשר הכנף והחלוץ בקבוצת פולהאם ובנבחרת ניגריה. איוובי נולד בלאגוס שבניגריה. דודו של איוובי הוא כדורגלן העבר ג'יי ג'יי אוקוצ'ה. איוובי גדל במחלקת הנוער של ארסנל, אליה הצטרף בגיל 8. ב-27 באוקטובר 2015 ערך את הופעת הבכורה שלו בקבוצה הבוגרת, כששיחק 90 דקות בהפסד 0–3 לשפילד ונסדיי במסגרת שלב שמינית הגמר גביע הפוטבול ליג. ב-31 באוקטובר 2015 ערך את הופעת הבכורה שלו בפרמייר ליג, כשנכנס כמחליף בדקה השלישית של תוספת הזמן של המחצית השנייה בניצחון 0–3 על סוונסי סיטי במסגרת המחזור ה-11. ב-4 בנובמבר 2015 ערך את הופעת הבכורה שלו בליגת האלופות, כשהחליף את אוליבייה ז'ירו בדקה ה-85 בהפסד 1–5 לבאיירן מינכן במסגרת המחזור הרביעי של שלב הבתים לעונת 2015/2016. ב-1 בספטמבר 2023 חתם בפולהאם, אליה עבר תמורת 22 מיליון אירו. איוובי שיחק בנבחרות הצעירות של אנגליה. ב-8 באוקטובר 2015 ערך את הופעת הבכורה שלו בנבחרת ניגריה, כשהחליף את אחמד מוסא בדקה ה-75 בהפסד 0–2 לנבחרת הרפובליקה הדמוקרטית של קונגו במשחק ידידות בבלגיה. ב-9 באוקטובר 2016 הבקיע איוובי את שער הבכורה שלו בנבחרת, שער בדקה ה-32 בניצחון 1–2 על נבחרת זמביה במסגרת מוקדמות מונדיאל 2018. נכלל בסגל נבחרת ניגריה לטורניר גביע אפריקה לאומות 2023. מדיה וקבצים בנושא אלכס איוובי בוויקישיתוף אלכס איוובי, ברשת החברתית אקס (טוויטר) אלכס איוובי, ברשת החברתית אינסטגרם אלכס איוובי, באתר Transfermarkt אלכס איוובי, באתר Soccerway אלכס איוובי, באתר BDFutbol אלכס איוובי, באתר WorldFootball.net אלכס איוובי, באתר National Football Teams אלכס איוובי, באתר FootballDatabase.eu Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
הראמיש

הראמיש קייטה פריירה סוארש (בפורטוגזית: Harramiz Quieta Ferreira Soares; נולד ב-3 באוגוסט 1990 בסאו טומה שבסאו טומה ופרינסיפה), הידוע בקיצור כהראמיש, הוא כדורגלן מסאו טומה ופרינסיפה המשחק כשחקן התקפה בנפטצ'י באקו מליגת העל האזרית. הראמיש נולד בסאו טומה שבסאו טומה ופרינסיפה. הוא שיחק במחלקות הנוער של סיישל ושל ריאל ספורטינג קלובה, קבוצות מהליגות הנמוכות בפורטוגל. לאחר מכן החל הראמיש לשחק בקבוצות בוגרות מהליגות נמוכות בפורטוגל: או אלבאס, מיניירו אלז'וסטרלנסה ואוניאו מונטמור. בחודש יוני 2013 חתם הראמיש בבנפיקה ליסבון, ששילמה עבורו 15 אלף אירו. הוא החל לשחק בקבוצת המילואים של בנפיקה ליסבון, בנפיקה ליסבון ב', שמשחקת בליגה הפורטוגלית השנייה. ב-10 באוגוסט 2013 ערך את הופעת הבכורה שלו בליגה, כששיחק 90 דקות בתיקו 0-0 נגד טרופנסה במסגרת המחזור הראשון. ב-21 באוגוסט 2013 הבקיע את שער הבכורה שלו בקבוצה, שער בדקה ה-79 בתיקו 2-2 נגד ביירה מאר במסגרת המחזור השלישי בליגה. ב-31 באוגוסט 2014 הושאל הראמיש לספורטינג פארנסה מהליגה הפורטוגלית השנייה לעונה אחת. ב-13 בספטמבר 2014 ערך את הופעת הבכורה שלו בקבוצה, כשנכנס כמחליף בדקה ה-54 בניצחון 1-0 על פורטו ב', קבוצת המילואים של פורטו, במסגרת המחזור השישי בליגה. ב-4 בינואר 2015 הבקיע את שער הבכורה שלו במועדון, שער בדקה ה-65 בתיקו 2-2 נגד אוליביירנסה במסגרת המחזור ה-21 בליגה. הוא סיים את עונת 2014/2015 עם 33 הופעות ו-8 שערים, 6 מהם בחודש האחרון של העונה. השאלתו הוארכה גם לעונת 2015/2016. ב-5 בספטמבר 2015 ערך הראמיש את הופעת הבכורה שלו בנבחרת סאו טומה ופרינסיפה, כששיחק 90 דקות בהפסד 3-0 לנבחרת מרוקו במסגרת מוקדמות גביע אפריקה לאומות 2017. הראמיש, באתר Transfermarkt הראמיש, באתר Soccerway הראמיש, באתר National Football Teams הראמיש, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הראמיש".
אלכסנדר ירוחין

אלכסנדר יורייביץ' ירוחין (ברוסית: Алекса́ндр Юрьевич Еро́хин; נולד ב-13 באוקטובר 1989 בברנאול שברוסיה) הוא כדורגלן רוסי, המשחק בעמדת הקשר ההתקפי בזניט סנקט פטרבורג ובנבחרת רוסיה. ירוחין החל את דרכו בעיר מולדתו ברנאול, שם גילה אותו גנאדי סמרטין, אביו של הכדורגלן הרוסי המפורסם - אלכסיי סמרטין, אשר החליט לקדם את הכדורגלן הצעיר. ירוחין זומן להיבחן בלוקומוטיב מוסקבה ולאחר ששותף במשחק אימון, הוחלט על ידי מנהלי המועדון לצרפו לסגל הנוער של לוקומוטיב. בגיל 17 ירוחין עבר לשריף מהעיר טירספול שבמולדובה. כבר בגיל 18 הוא הפך לשחקן סגל קבוע ונהיה מלך השערים של הקבוצה עם 16 גולים. ירוחין זכה ב-3 דאבלים רצופים (אליפות מולדובה והגביע הלאומי) במדי שריף, כמו כן הוא השיג עם הקבוצה ניצחון בגביע אלופות חבר המדינות, שם הבקיע שלישייה נגד שחטאר דונצק (0:4). ב-2010 ירוחין הבקיע את אחד השערים מול דינמו זגרב בשלב המוקדמות השלישי של ליגת האלופות וכך סייע לשריף להעפיל לשלב הפלייאוף. ב-30 בספטמבר שריף ניצחה בבית את דינמו קייב 0:2, אחד מהשערים היה לזכותו של ירוחין. לאחר משחק זה התחילו להתעניין בו קבוצות שונות מאירופה. ב-27 בדצמבר 2010 ביצע ירוחין מעבר לקרסנודאר. ב-15 בינואר 2013 הושאל לסק"א-אנרגיה חברובסק עד סוף העונה. ב-26 ביוני חתם חוזה עם סק"א, אך כבר לאחר חודש עבר בהשאלה למועדון ליגת העל אוראל אשר רכש את השחקן כעבור שנה. באוקטובר 2014 וביולי-אוגוסט 2015 ירוחין נבחר לשחקן החודש מטעם אוהדי אוראל. ב-15 בינואר 2016 חתם ירוחין חוזה מקדים עם רוסטוב אשר היה אמור להתחיל בקיץ 2016, אך ב-4 בפברואר אוראל ורוסטוב הגיעו להסכמה לגבי מעבר מיידי של השחקן. ב-28 ביוני 2017 עזב כשחקן חופשי את רוסטוב וחתם בזניט סנקט פטרבורג חוזה ל-3 שנים והבקיע לראשונה במשחק נגד ספרטק מוסקבה, שבו קבוצתו ניצחה בתוצאה 5:1,:באוגוסט 2017. ב-13 במאי 2018 הבקיע לראשונה 4 שערים במשחק אחד, בניצחון קבוצתו על סק"א חברובסק בתוצאה 6:0, לאחר מונדיאל 2018 נפצע וחזר למגרשים ביולי 2019 כשהבקיע במחזור הפתיחה של עונת 2019/2020 נגד טמבוב. באותו חודש חידש את חוזהו בזניט לשלוש שנים נוספות עם אופציה להארכה בשנה נוספת. באפריל 2022 האריך את חוזהו בקבוצה עד סוף 2024. ב-5 בספטמבר 2011 ירוחין ערך הופעת בכורה בנבחרת השנייה של רוסיה במשחק מול הנבחרת הצעירה של בלארוס (0:0). באוגוסט 2015 זומן לראשונה לנבחרת הבוגרת, במדיה גם שיחק במונדיאל 2018, כשעלה להחליף את יורי ז'ירקוב הפצוע במשחק שמינית הגמר נגד ספרד שהיה המחליף הרביעי הראשון במשחקי גביעי העולם. את שער הבכורה בנבחרת הבקיע במשחק הידידות נגד צ'כיה ב-10 בספטמבר 2018, בניצחון נבחרתו 5:1. קבוצתיים מולדובה שריף טירספול אליפות מולדובה (3): 2008, 2009, 2010 הגביע המולדובי: 2008, 2009 גביע אלופות חבר המדינות: 2009 רוסיה רוסטוב מקום שני בליגת העל הרוסית: 2015/16 רוסיה זניט אליפות רוסיה: 2018/2019, 2019/2020, 2020/2021, 2021/2022 הגביע הרוסי: 2020 הסופר קאפ הרוסי: 2020, 2021 2022 אישיים מולדובה שריף טירספול מלך השערים בגביע אלופות חבר המדינות: 2009 (משותף) מדיה וקבצים בנושא אלכסנדר ירוחין בוויקישיתוף אלכסנדר ירוחין, באתר Transfermarkt אלכסנדר ירוחין, באתר Soccerway אלכסנדר ירוחין, באתר National Football Teams אלכסנדר ירוחין, באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית)
כריסטיאן קלמנס

כריסטיאן קלמנס (בגרמנית: Christian Clemens; נולד ב-4 באוגוסט 1991 בקלן שבגרמניה) הוא כדורגלן גרמני המשחק כקשר כנף בקבוצת לכיה גדנסק. קלמנס נולד בקלן שבגרמניה. בגיל 6 החל לשחק במועדון המקומי קלן ויילר-פולקהובן, ובגיל 10 עבר לשחקן במועדון הבכיר של העיר, פ.צ. קלן. בעונת 2009/2010 החל קלמנס לשחק בפ.צ. קלן II, קבוצת המילואים של פ.צ. קלן. ב-12 בספטמבר 2010 ערך קלמנס את הופעת הבכורה שלו בקבוצה הראשונה, כששיחק 76 דקות בניצחון 0–1 על פ.צ. סנט פאולי במסגרת המחזור השלישי בליגה. ב-11 בדצמבר 2010 הבקיע קלמנס את שער הבכורה שלו בקבוצה, שער ניצחון בדקה ה-56 בניצחון 0–1 על איינטרכט פרנקפורט במסגרת המחזור ה-16 בליגה. בשלוש העונות בהן שיחק קלמנס בפ.צ. קלן, הוא ערך 89 הופעות והבקיע 13 שערים. ב-17 ביוני 2013 נודע כי קלמנס חתם על חוזה ל-4 שנים בשאלקה 04 מהבונדסליגה, ששילמה עבורו 3 מיליון אירו. ב-11 באוגוסט 2013 ערך את הופעת הבכורה שלו במועדון, כששיחק 90 דקות בתיקו 3-3 נגד המבורג במסגרת המחזור הראשון בליגה. בעונתו הראשונה במועדון ערך קלמנס 11 הופעות ליגה, ובחצי הראשון של עונתו השנייה ערך 8 הופעות נוספות. בחלון ההעברות של חודש ינואר 2015 הושאל קלמנס למיינץ 05 מהבונדסליגה למשך עונה וחצי. ב-31 בינואר 2015 ערך קלמנס את הופעת הבכור שלו בליגה במדי מיינץ 05, כששיחק 90 דקות בניצחון 0–5 על פאדרבורן 07 במסגרת המחזור ה-18. ב-21 בפברואר 2015 הבקיע את שער הבכורה שלו במועדון, שער בדקה ה-38 בניצחון 1–3 על איינטרכט פרנקפורט במסגרת המחזור ה-22 בליגה. בחצי העונה הראשונה שלו במועדון ערך קלמנס 9 הופעות ליגה, בהן הבקיע שער אחד. ב-21 בדצמבר 2016 עבר לפ.צ. קלן, אך הוא יכול ליטול חלק במשחקי הקבוצה החל מתחילת חלון ההעברות ב-1 בינואר. ב-15 בינואר 2020 עבר לדרמשטאדט 98 מהבונדסליגה השנייה. מדיה וקבצים בנושא כריסטיאן קלמנס בוויקישיתוף כריסטיאן קלמנס, באתר Transfermarkt כריסטיאן קלמנס, באתר Fussballdaten.de (בגרמנית) כריסטיאן קלמנס, באתר Soccerway כריסטיאן קלמנס, באתר WorldFootball.net כריסטיאן קלמנס, באתר FootballDatabase.eu
שרקי

האם התכוונתם ל... אורי שרקי – רב בירושלים. לשעבר ראש המחלקה הישראלית במכון מאיר, יו"ר ברית עולם - המרכז העולמי לבני נח ומחבר ספרים ומאמרים. אביו של יאיר שרקי חמד בן מוחמד אל-שרקי – שליט אמירות פוג'יירה יאיר שרקי – עיתונאי ישראלי, בנו של אורי שרקי ונכדו של עזר שרקי אליעזר (עזר) שרקי – ממנהיגי יהדות אלג'יריה במאה ה-20, אביו של אורי שרקי וסבו של יאיר שרקי ריי שארקי – שחקן קולנוע אמריקאי שרק שריקי
חברון (פירושונים)

חברון היא עיר בהרי יהודה, כ-35 ק"מ דרומית לירושלים. אחת הערים העתיקות במזרח התיכון, בעלת חשיבות הן ביהדות והן באסלאם. האם התכוונתם ל... גאוגרפיה: היישוב היהודי בחברון – אזור מגורי היהודי סמוך למערת המכפלה הר חברון – החלק המרכזי של רצועת הרי יהודה, שנמשך מירושלים ועד העיר חברון נחל חברון – נחל אכזב הזורם בגבול בין הנגב ליהודה דרך חברון – ציר תנועה ראשי בירושלים יחידות שלטוניות: מועצה אזורית הר חברון – מועצה אזורית בדרום-מערב יהודה נפת חברון – נפה ברשות הפלסטינית נפת חברון (המנדט) – נפה במחוז ירושלים בימי המנדט הבריטי בארץ ישראל מוסדות: ישיבת שבי חברון – ישיבה ציונית דתית ישיבת חברון כנסת ישראל – אחת הישיבות הגדולות והבולטות בציבור החרדי-ליטאי ישיבת חברון-גאולה – ישיבה שהוקמה במבנה הישן של ישיבת חברון כנסת ישראל מוזיאון חברון – מוזיאון הממוקם בבית הדסה ביישוב היהודי בחברון אוניברסיטת חברון – מוסד פלסטיני להשכלה גבוהה אירועים: טבח חברון (תרפ"ט) – טבח בעיר חברון במהלך מאורעות תרפ"ט הסכם חברון – הסכם נלווה להסכם טאבה ("אוסלו ב'") אחרים: חברון בן קהת – בנו של קהת ונכדו של לוי בן יעקב חברוני שברון
דייוויד נחמד

דייוויד נחמד (באנגלית: David Nahmad, נולד בשנת 1947 בביירות, לבנון) הוא סוחר אמנות ומיליארדר יהודי המתגורר במונקו. בשנת 2015 הוערך שוויו של אוסף האמנות המשפחתי ב-3 מיליארד דולר והונו האישי מוערך ב-1.85 מיליארד דולר, האדם העשיר ביותר במונקו. בשנת 1996 זכה בתואר אלוף העולם בשש בש. הלל נחמד, אביו של דייוויד היה בנקאי והתגורר בעיר חלב שבסוריה. בעקבות רדיפות אלימות כנגד יהודים עבר להתגורר בביירות בשנת 1947. באותה שנה נולד בנו, דייוויד. בשנת 1960, כאשר מצבם של היהודים הורע גם בלבנון עברה משפחת נחמד להתגורר במילאנו, איטליה. דייוויד ואחיו עזרא נחמד נשרו מהתיכון והחלו לעסוק במסחר בשוק המניות האיטלקי. המסחר באמנות החל במהלך שנות ה-60, בתערוכה שאורגנה על ידי סוחר האמנות דניאל הנרי קאנווילר רכשו האחים שתי יצירות של חואן גריס. היו אלו היצירות היחידות שנמכרו באותה תערוכה ובעקבות כך נוצרו קשרי חברות בין האחים לקאנווילר, שמכר להם יצירות של פבלו פיקאסו, ז'ורז' בראק וגריס. האחים החלו לסחור ביצירות אמנות שקנו במחירים זולים בפריז ומכרו במילאנו ברווח גדול. עלייתן של הבריגדות האדומות באיטליה בשנות השבעים הובילה את האחים לנדוד שוב - עזרא ויוסף עברו למונקו ודייוויד עבר לניו יורק. בשנות השבעים הרחיבו האחים את המסחר והחלו לקנות ולמכור יצירות ברחבי אירופה, ארצות הברית, סן פאולו ובואנוס איירס. בשנת השמונים התמקד דייוויד בשוק האמנות היפני, שהיה בתנופה אדירה, התפוצצות הבועה בשנת 1989 כמעט ולא השפיעה עליו והוא המשיך לרכוש יצירות ולהגדיל את האוסף שברשותו. אסטרטגיית העבודה של נחמד פועלת בשיטת "קנה וחכה" - הוא רוכש יצירות במחירים נמוכים יחסית ושומר עליהן לאורך שנים ואז מוכר אותם ברווח גבוה. את היצירות הוא מאחסן במחסן גדול בסמוך לשדה התעופה של ז'נבה. המחסן מתפרש על פני כ-5,000 מטרים רבועים ועל פי ההערכות מוחזקות בו כ-4,500-5,000 יצירות שונות, בשווי כולל של כ-3 מיליארד דולר. האוסף כולל כ-300 יצירות של פיקאסו ונחשב לאוסף הפרטי הגדול ביותר של יצירות הצייר. בנו של דייוויד, הלל (הלי)(אנ'), הנקרא על שם סבו עוסק גם הוא בסחר באמנות, אך נודע בזכות אורח החיים הראוותני שהוא מנהל. The World's Billionaires, Forbes.com Backgammon Hall of Fame פז חסדאי, מעושרים: היה ממש נחמאד, וואלה, 18 בנובמבר 2013 Susan Adams, The Art of the Deal, Forbes.com, 7 December 2007
אלקין סוטו

אלקין סוטו חאראמייו (בספרדית: Elkin Soto Jaramillo, נולד ב-4 באוגוסט 1980 במניסאלס שבקולומביה) הוא כדורגלן עבר קולומביאני, ששיחק בעמדת הקשר, וזוהה בעיקר עם אונסה קלדס הקולומביאנית ועם מיינץ 05 הגרמנית. סוטו ערך 26 הופעות במדי נבחרת קולומביה. סוטו החל לשחק כדורגל במחלקות הנוער של קבוצת אתלטיקו נסיונל ממדיין. ב-1999, החל לשחק לראשונה בקבוצת בוגרים במדי אונסה קלדס. לאחר 5 שנים, בהן זכה באליפות ליגת העל הקולומביאנית בשנת 2003, ובקופה ליברטדורס היסטורי עבור קבוצתו בשנת 2004, לאחר ניצחון בגמר על בוקה ג'וניורס הארגנטינאית, עבר סוטו לשכנה אקוודור, כשחתם בקבוצת ברצלונה ספורטינג קלוב מהעיר גוויאקיל. לאחר עונה וחצי בגוויאקיל, סוטו עבר לראשונה בקריירה לאירופה, עת שחתם במועדון הגרמני מיינץ 05, בפגרת החורף של עונת 2006/07. בעונה הראשונה של סוטו במיינץ, הקבוצה ירדה אל הבונדסליגה השנייה. כעבור שתי עונות, סוטו ומיינץ חזרו אל הבונדסליגה, ומיינץ הפכה למועדון יציב יחסית במרכז הטבלה, כשסוטו משמש כאחד משחקני המפתח. סוטו שיחק במיינץ עד עונת 2014/15 וחוזהו היה אמור להסתיים בסוף עונה זו, אך הוא נפצע בצורה חמורה במשחק ליגה מול המבורג במחזור ה-31, וזמן החלמתו הוערך בכשמונה חודשים. כמחווה של רצון טוב לשחקן בעל ותק של שמונה עונות במועדון, הוחלט במיינץ להאריך את חוזהו של סוטו בשנה נוספת ולשלם את שכרו, על אף שידוע כי לא יוכל לשחק בה. בקיץ 2016 חזר לאחר 12 שנה לאונסה קלדס. בשנת 2017 פרש סוטו ממשחק פעיל. סוטו שיחק לראשונה עבור נבחרת קולומביה ב-2004. הוא נכלל בסגל קולומביה לטורניר קופה אמריקה 2011. במשך 9 שנות פעילות בנבחרת, שותף סך הכל ב-26 משחקים בהם כבש שישה שערים. עם אונסה קלדס: אליפות ליגת העל הקולומביאנית: 2002/03 קופה ליברטאדורס: 2003/04 אלקין סוטו, באתר Transfermarkt אלקין סוטו, באתר Fussballdaten.de (בגרמנית) אלקין סוטו, באתר Soccerway אלקין סוטו, באתר WorldFootball.net אלקין סוטו, באתר National Football Teams אלקין סוטו, באתר FootballDatabase.eu פרופיל המאמן, באתר Transfermarkt
דני לצה

דני לצה (בגרמנית: Danny Latza, נולד ב-7 בדצמבר 1989) הוא כדורגלן גרמני, המשחק בעמדת הקשר בשאלקה 04. לצה החל את קריירת הכדורגל שלו ב-1995, בגיל 5, כשהצטרף לקבוצת ילדים מקומית DJK ארמיניה אוקנדורף. אחרי שלוש שנים, עבר למחלקת הנוער של המועדון שאלקה 04. את הופעת הבכורה הרשמית שלו במועדון ערך ב-14 בפברואר 2009, במשחק בונדסליגה מול בוכום, לאחר שנכנס כמחליף במקומו של הגיאורגי לבאן קוביאשווילי. בעונת 12–2011, לצה הצטרף לקבוצת דרמשטאדט 98, ששיחקה בליגה השלישית. ב-22 במאי 2013, הוכרז שדואיסבורג החתימה את השחקן. למרות כל זאת, עקב השעיה מהליגה שקיבלה דואיסבורג באותה עונה, המעבר בוטל. במקום זאת, לצה חתם בקבוצת בוכום מהבונדסליגה השנייה. בעונת 16–2015, חתם לצה במועדון הבונדסליגה מיינץ 05. מדיה וקבצים בנושא דני לצה בוויקישיתוף דני לצה, באתר Transfermarkt דני לצה, באתר Fussballdaten.de (בגרמנית) דני לצה, באתר Soccerway דני לצה, באתר WorldFootball.net דני לצה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אליפות המדינות הנורדיות בכדורגל נשים

אליפות המדינות הנורדיות בכדורגל נשים (באנגלית: Women's Nordic Football Championship) הייתה תחרות כדורגל נשים בינלאומית בהשתתפות נבחרות הכדורגל של המדינות הנורדיות שנערכה בין השנים 1974 ל-1982. בתחרות הראשונה שהתקיימה השתתפו רק נבחרות הכדורגל של דנמרק, פינלנד ושוודיה, וב-1978 הצטרפה אליהן גם נבחרת נורווגיה, שהוקמה בשנה זו. הנבחרות של איי פארו ואיסלנד מעולם לא לקחו חלק בטורניר. באליפות זו לא נערכו משחקי נוקאאוט. הוחלט שכל הנבחרות ישחקו אחת נגד השנייה במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. במקרה של שוויון במספר הנקודות בין כמה נבחרות, דירוגן היה נקבע לפי הפרש השערים הכללי. מספר הכיבושים הרב ביותר לנבחרת: דנמרק, 48 מספר הספיגות הרב ביותר לנבחרת: פינלנד, 56 מספר המשחקים הרב ביותר לשחקנית: שוודיה אנט בורייסון, 21 מספר הכיבושים הרב ביותר לשחקנית: שוודיה פיה סונדהאגה, 10 אליפות המדינות הנורדיות בכדורגל - לגברים סקירה כללית על האליפות (באנגלית)